**Ministru kabineta noteikumu projekta “Grozījumi Ministru kabineta 2005.gada 28.jūnija noteikumos Nr.473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām" sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Oficiālās elektroniskās adreses likums, kas pieņemts Saeimā 2016.gada 16.jūnijā (Latvijas Vēstnesis", 125, nr.5697), stāsies spēkā 2018.gada 1.martā.  Ministru kabineta 2016. gada 5. janvāra sēdes protokollēmuma „Likumprojekts "Oficiālās elektroniskās adreses likums" (prot. Nr. 1 28. §) 10.2.apakšpunkts nosaka Vides aizsardzības un reģionālās attīstības ministrijai (turpmāk – VARAM) sagatavot un līdz 2017.gada 1.janvārim iesniegt noteiktā kārtībā Ministru kabinetā grozījumus Ministru kabineta 2005.gada 28.jūnija noteikumos Nr.473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām" (turpmāk – noteikumi Nr.473), papildinot ar elektronisko adresi (turpmāk - e-adrese) kā informācijas apmaiņas veidu, kuru var izmantot elektronisko dokumentu apritē. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz noteikumu Nr.473 14.punktu, kurā ir uzskaitīti elektroniskie datu nesēji un informācijas apmaiņas veidi, kādos nodrošina elektronisko dokumentu apriti, papildināt ar 14.6.apakšpunktu, nosakot, ka elektronisko dokumentu apriti un apmaiņu var nodrošināt, izmantojot oficiālo elektronisko adrešu informācijas sistēmu, izmantojot Valsts pakalpojumu portālu [www.latvija.lv](http://www.latvija.lv) vai starpsistēmu saskarni.  E-adreses ieviešana dokumentu un informācijas apritē nodrošinās ātrāku, drošāku un efektīvāku saziņu starp iestādi un privātpersonām, uzlabos iestāžu darbu, sekmēs uz iedzīvotāju vajadzībām vērstas, demokrātiskas un efektīvas valsts pārvaldes attīstību, uzlabos informācijas un komunikāciju tehnoloģiju (turpmāk – IKT) pārvaldību, pilnveidos publisko pakalpojumu sistēmu un veicinās darījumu noslēgšanu e-vidē, tādējādi uzlabojot Latvijas valsts un tās iedzīvotāju konkurētspēju un labklājību.  E-adreses risinājumu nodrošinās e-adrešu informācijas sistēma - e-adreses konta lietotājam droša un uzticama elektroniskās saziņas un elektronisko dokumentu aprites vide. E-adreses konts būs e-adrešu informācijas sistēmā uzturēta datu krātuve, kurā e-adreses konta lietotājs varēs piekļūt viņam uz e-adresi nosūtītajai elektroniskajai saziņai un nosūtītajiem elektroniskajiem dokumentiem un varēs sazināties un nosūtīt elektroniskos dokumentus.  Saskaņā ar Oficiālo elektroniskās adreses likumu (3. un 15.pants), Oficiālo elektronisko adrešu informācijas sistēmas pārziņa pienākumus pildīs Valsts reģionālās attīstības aģentūra.  Ņemot vērā iepriekš minēto un to, ka minētais likums stājas spēkā 2018.gada 1.martā, attiecīgi ir papildināta sadaļa „V. Noslēguma jautājumi” ar 33.punktu, nosakot, ka noteikumu 14.6.apakšpunkts stājas spēkā 2018.gada 1.martā. | |
| 3. | Projekta izstrādē iesaistītās institūcijas | Valsts reģionālās attīstības aģentūra | |
| 4. | Cita informācija | Lai nodrošinātu Latvijas likumdošanas atbilstību Eiropas Parlamenta un Padomes regulas (ES) Nr. 910/2014 (23.07.2014.) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK prasībām, VARAM ir uzsācis likumprojekta "Grozījumi Elektronisko dokumentu likumā” izstrādi, kura iesniegšana Ministru kabinetā plānota līdz 2017.gada sākumam.  Saistībā ar plānotajiem grozījumiem Elektronisko dokumentu likumā, būs nepieciešami arī citi grozījumi noteikumos Nr.473, ko izstrādās VARAM, bet jāņem vērā to, ka minētie grozījumi (Ministru kabineta noteikumu projekts), kas izrietēs no grozījumiem Elektronisko dokumentu likumā, varēs tikt virzīti apstiprināšanai Ministru kabinetā tikai pēc likumprojekta pieņemšanas Saeimā. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts skar visus oficiālās elektroniskās adreses lietotājus, kuriem, ņemot vērā Oficiālās elektroniskās adreses likumā noteiktos termiņus, oficiālā elektroniskā adrese būs jālieto obligāti:   * tiešās pārvaldes iestādes; * valsts institūcijas, kas nav padotas Ministru kabinetam; * atvasinātas publiskas personas (tai skaitā pašvaldības) un to iestādes; * tiesu iestādes, prokuratūra, zvērināti tiesu izpildītāji un maksātnespējas procesa administratori; * privātpersonas, kurām deleģēti valsts pārvaldes uzdevumi; * tiesību subjekti, kuri ir reģistrēti Uzņēmumu reģistra reģistros; * personas, kuras nav reģistrētas Uzņēmumu reģistra reģistros, bet ir reģistrētas Valsts ieņēmumu dienesta nodokļu maksātāju reģistrā; * rezerves karavīri.   Projekts varētu ietekmēt arī citas personas, kuras oficiālo elektronisko adresi varēs izmantot brīvprātīgi:   * Iedzīvotāju reģistrā reģistrētas fiziskās personas no 14 gadu vecuma; * Uzņēmumu reģistra reģistros un Valsts ieņēmumu dienesta nodokļu maksātāju reģistrā nereģistrētas personas. | |
| 2. | Tiesiskā regulējuma ietekme uz tautsaimniecību un administratīvo slogu | Tiks samazināts administratīvais slogs valsts pārvaldē, iedzīvotājiem un uzņēmējiem. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav. | |
| |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika informēta par projekta izstrādi 2016.gada 13.septembrī ievietojot informāciju par to VARAM tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti e-pārvaldes jomā”. | | 2. | Sabiedrības līdzdalība projekta izstrādē | No 2016.gada 13.septembra sabiedrības pārstāvji varēja iepazīties ar projektu VARAM tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti e-pārvaldes jomā”.  Sabiedrības pārstāvji var izteikt savu viedokli arī piesakoties paust atzinumu, kad projekts ir izsludināts Valsts sekretāru sanāksmē. | | 3. | Sabiedrības līdzdalības rezultāti |  | | 4. | Cita informācija | Nav. |   **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Projekta izpilde skar visus oficiālās elektroniskās adreses lietotājus, kuriem, ņemot vērā Oficiālās elektroniskās adreses likumā minētos termiņus, elektroniskā adrese būs jālieto obligāti:   * tiešās pārvaldes iestādes; * valsts institūcijas, kas nav padotas Ministru kabinetam; * atvasinātas publiskas personas (tai skaitā pašvaldības) un to iestādes; * tiesu iestādes, prokuratūra, zvērināti tiesu izpildītāji, maksātnespējas procesa administratori; * privātpersonas, kurām deleģēti valsts pārvaldes uzdevumi; * tiesību subjekti, kuri ir reģistrēti Uzņēmumu reģistra reģistros; * personas, kuras nav reģistrētas Uzņēmumu reģistra reģistros, bet ir reģistrētas Valsts ieņēmumu dienesta nodokļu maksātāju reģistrā. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts uzlabos elektronisko dokumentu apriti starp valsts un pašvaldību iestādēm un starp šīm iestādēm un fiziskajām un juridiskajām personām, jo elektronisko dokumentu apritē varēs turpmāk izmantot elektronisko adresi kā dokumentu un informācijas apmaiņas veidu, tādējādi projekts samazinās administratīvo slogu gan valsts pārvaldē, gan samazinās administratīvo slogu iedzīvotājiem un uzņēmējiem. |
| 3. | Cita informācija | | Nav. |

Tiesību akta projekts neskar III., IV. un V.  sadaļā ietvertās jomas.

Vides aizsardzības un reģionālās attīstības ministrs [K.Gerhards](http://www.mk.gov.lv/lv/amatpersonas/kaspars-gerhards)

Vizē: valsts sekretārs R.Muciņš

2016.09.13. 12:05

973

Aigars Stirna

Vides aizsardzības un reģionālās attīstības ministrijas

Publisko pakalpojumu departamenta

Elektronisko pakalpojumu nodaļas vecākais konsultants

67026542, [aigars.stirna@varam.gov.lv](mailto:aigars.stirna@varam.gov.lv)